Prime Willow-JeanHon WILLOW-JEAN PRIME (Labour): E te Māngai o te Whare tēnā koe. Otirā tēnā tātou katoa kei roto i tēnei Whare o tātou i tēnei pō. E mihi ana ki ngā mema hou kua hau mai nei ki roto i tēnei Whare ā ka mihi hoki ki a tātou kua hoki mai anō ki roto i tēnei Whare. E mōhio ana ahau he hōnore tēnei mō mātou mō tātou katoa e whai wāhi ki te hau ki roto i tēnei Whare hei mema Pāremata ki te tū ki te kōrero i roto i tēnei Whare. Ka kōrero ahau i roto i tōku reo rangatira nā te mea i tēnei ata i ara ahau i kite ahau i tētahi kōrero kātahi anō ka puta mai i tētahi Minita hou. Ko tana hiahia ki te whakakore i te utu mō ngā kaimahi o te Karauna e matatau ana ki te reo Māori. Ka tino riri ahau. Ka tino pōuri ahau. Ka tino pā mai te mamae ki ahau nā te mea ko tāku e kite ana e takahi ana koutou te Kāwanatanga hou ahakoa e ono rā noa iho e whitu rā noa iho koutou e mahi ana i tō tātou reo rangatira. E tika ana te kōrero a Chris Hipkins i te ahiahi nei: he taonga te reo Māori. Me patu te whakamā ki taku whakaaro koutou e tautoko ana i tērā āhuatanga nā te mea e hoki muri ana tātou. I te wā o ōku tūpuna karāni i a rātou e haere ana ki te kura i patua mō te kōrero i te reo Māori. I akiaki i a rātou ki te ako i te reo Pākehā kia whai hua i roto i tēnei ao. Waiho tō reo Māori ki te taha ki te kāinga. Nā i tae mai te petihana me te hīkoi i te tau 1985 mō te reo Māori. E tautoko ana ngā pāti tēnei Whare kia motuhake te reo Māori mō Aotearoa whānui. Engari nā tēnei kaupapa here nā tēnei kōrero i puta mai i tēnei ata e tino āwangawanga ana ahau e tino mataku ana ahau e hoki muri ana tātou. He taonga te reo Māori nō reira kia kaha tātou katoa ki te tiaki i tō tātou reo Māori. I kite ahau i ētahi kōrero i runga i Paeāhua inanahi i runga i Pukamata inanahi i runga anō i te porotēhi mō te reo mō te whenua mō te Tiriti o Waitangi me te auē o ngā māmā mō wā rātou tamariki mō wā rātou tamariki Māori. E kite ana rātou i ngā hiahia o tēnei Kāwanatanga i rongo i te kōrero i puta mai i te Kāwana-Tianara mai i te Torōna i tēnei ahiahi te hiahia o tēnei Kāwanatanga ki te whakarerekē ki te tutu i te Tiriti o Waitangi ngā mātāpono ki te whakakore i Te Aka Whaiora te pai ora mō wā tātou tamariki ko te tango i te 7AA i te ture Oranga Tamariki mō te whānau te hapū te iwi te whakapapa te reo o ngā tamariki o ngā mokopuna. E mōhio ana ahau he aha tō rātou āwangawanga tō rātou pōuri tō rātou mamae mō wā rātou tamariki nā te mea e kite hoki ana ahau i tērā i roto i te rautaki o tēnei Kāwanatanga hou. He hōnore mōku te whiwhi i ngā kaupapa o te tamariki o ngā taitamariki me te mātauranga wāhanga Māori anō hoki. I taku hautanga mai ki roto i tēnei Whare i taku kōrero tuatahi i kōrero ahau mō wā tātou tamariki. I whakahua ahau i te kōrero a Dame Whina Cooper. He aha tana kōrero? Take care of our children take care of what they hear take care of what they see take of what they feel for how the children grow so will be the shape of Aotearoa." E tautoko ana ahau e whakaae ana ahau ki ngā kōrero a Chris Hipkins i te ahiahi nei. I a au e whakarongo ana ki te Kōrero mai i te Torōna kahore ahau i rongo kahore ahau i kite i tētahi paku whakakitenga mō wā tātou tamariki mokopuna. Horekau. E ai ki te kōrero a Te Puea "ki te kore he whakakitenga ka ngaro te iwi". Nō reira e tautoko ana ahau i wērā māmā i runga i Paeāhua e tangi ana mō wā rātou tamariki e tangi hoki ana tēnei māmā mō waku tamariki me ā rātou tamariki hoki. I a au e whakarongo ana ki te kōrero ka pā mai te mamae mō wā tātou taitamariki me ngā hiahia o tēnei Kāwanatanga ki te mauhere i wā tātou tamariki taitamariki e taka ana ki te hē. Me te hanga i tētahi kaupapa hou ko ngā boot camps. Horekau he rangahau e tautoko ana i tērā engari he kōrero e mea ana e hē ana wērā mea katoa kaua e mahia. Ka hoki anō ki te hē. Ka tino pōuri ahau ki te rongo i tērā kōrero. I rongo ahau i tētahi atu o ngā rautaki ko te hiahia kia āta titiro āta kōrero āta wetewete i ngā mātāpono o te Tiriti o Waitangi. E nā tētahi uri o rātou mā i haina i te Tiriti o Waitangi. E tū ana tēnei uri i tēnei pō ki te kī atu ki a ia koutou katoa i whakaae ki tana hiahia ki te tutu i te Tiriti o Waitangi. Tētahi kōrero nā te tupuna nā Kawiti kua whakahua i tana ingoa i roto i te Whare i tēnei rā. I waiho tēnei kōrero mā mātou ngā uri. "Waiho kia kakati te namu i te whārangi o te pukapuka hei konei ka tahuri atu ai." E kakati ana te namu i te whārangi o te pukapuka tērā namu. Kahore i konei i tēnei wā engari mōhio ana tātou katoa ko wai e kakati ana i te whārangi o te pukapuka. I roto i tērā whakataukī kei takahia e koutou te papa pounamu a ō koutou tūpuna e takoto nei. Nō reira kia tūpato tātou. He kawenata tapu te Tiriti o Waitangi te Whakaputanga anō hoki. E titiro atu ana ahau ki ngā taumata o te moana ka hua mai i reira he ao hou mā tātou. Kāore e kore ka porotēhi tonu te iwi Māori. I porotēhi inanahi ka tū mai tētahi hui nā te Kīngitanga i karanga i tēnei rā ka tū ki Rātana ka tū anō ki Waitangi. Kahore rātou e noho noa iho me te āe noho puku kahore. Engari ehara ko ngā Māori anake e tū ana ki te whakahē i tēnei. E tū ana ngā tāngata Tiriti ki te tautoko nā te mea he whakakitenga mō Aotearoa. Tērā te mea e hiahia ana mātou i tēnei taha. E te Māngai o te Whare kua tata pau te wā ki ahau. Kotahi wiki anake tēnei Kāwanatanga e mahi ana i tā rātou rautaki kua kite i ā rātou mahi takahi i wā tātou tamariki taitamariki te momi paipa te whakakore i te ture mō te auahikore hei utu i ngā nama o ō rātou kaipōti kaitautoko ā-pūtea nei hoki. He aha te utu i te mutunga o tērā? Ko wā tātou tamariki taitamariki he mate. Patua e te whakamā. Nō reira e te Māngai o te Whare tēnā koe. [Thank you Mr Speaker. Indeed greetings to all of us in this House of ours this evening. I acknowledge the new members who have entered this House and I acknowledge those of us who have returned to this House. I know that it is an honour for us for all of us to have the opportunity to come into this House as members of Parliament to stand to speak inside this House. I will speak in my noble language because this morning I rose I saw a statement that has only just come out from the new Minister. His desire is to do away with the funding for staff of the Crown that are proficient in the Māori language. I am very angry. I am very sad. I truly feel hurt because of what I see you are trampling the new Government even though you've only been in the job for six days seven days our noble language. The statement of Chris Hipkins this afternoon is true: the Māori language is a treasure. You should be stricken with shame in my opinion you who support that phenomenon because we are regressing. In the time of my grandparents when they were at school they were beaten for speaking the Māori language. They were encouraged to learn the English language so that they could be successful in this world. Leave your Māori language to the side at home. Well the petition and march for the Māori language arrived here in the year 1985. The parties and this House supported the initiative that the Māori language become an official language for all of New Zealand. But due to this policy and this statement that came out this morning I am very concerned and I am very fearful that we are regressing. The Māori language is a treasure so let us all be resolute to protect our Māori language. I saw some statements on Instagram yesterday on Facebook yesterday on the protest for the language for the land for the Treaty of Waitangi and the cries of the mothers for their children for the Māori children. They saw the desires of this Government they heard the speech that came from the Governor-General from the Throne this afternoon the desire of this Government to modify to mess with the Treaty of Waitangi the principles to disestablish Te Aka Whaiora the Healthy Futures of our children the removal of section 7AA from the Oranga Tamariki legislation for the family the hapū the iwi the genealogy the language of the children of the grandchildren. I know what their concern is what their sadness is what their pain is for their children because I also see that in the strategy of this new Government. It is an honour for me to hold the portfolios of children of youth and Māori education also. When I first came into this House in my maiden speech I spoke about our children. I quoted Dame Whina Cooper. What did she say? "Take care of our children take care of what they hear take care of what they see take of what they feel for how the children grow so will be the shape of Aotearoa." I support I agree with the statements made by Chris Hipkins this afternoon. While I was listening to the Speech from the Throne I didn't hear I didn't see a single vision for our children and grandchildren. Not at all. According to Te Puea "If there is no vision the people will be lost". So I support those mothers on Instagram that are crying for their children. This mother is also crying for my children and for their children too. While I was listening to the speech I was afflicted by anguish for our youth and the desire of this Government to incarcerate our children and our youth that fall into trouble and to create a new initiative that is boot camps. There is no research that supports that but there is a statement that says all those things don't do it. They will only fall into trouble again. I was very sad to hear that statement. I heard another of the strategies the desire to closely examine to deeply discuss and to analyse the principles of the Treaty of Waitangi. Well it was by a descendant of those who signed the Treaty of Waitangi. This descendant stands here tonight to say to him to all of you that agreed with his desire to mess with the Treaty of Waitangi a quote from the ancestor from Kawiti whose name has been mentioned in this House today. This quote was left to us the descendants. "Wait until the sandfly chews on the pages of the book that is when you must act". The sandfly is chewing on the page of the book that sandfly. He is not here at this time but we all know who is chewing on the pages of the book. In that proverb don't trample the sacred ground of your ancestors that lie here. So we must be careful. The Treaty of Waitangi is a sacred covenant the declaration of independence also. I look at the peaks of the ocean a new world for us will originate from there. Without doubt the Māori people will continue to protest. They protested yesterday a meeting will assemble that was called by the Kīngitanga today they will stand at Rātana and stand again at Waitangi. They will not merely sit and yes do nothing not at all. But it is not the Māori people alone that are standing up to condemn this. Our Treaty partners are also standing up in support because there is a vision for Aotearoa. That is what we want on this side. Mr Speaker my time is almost spent. Only one week has this Government been working on their strategy and we have seen their abusive actions to our children our youth the smoking the repeal of the smoke-free legislation to pay the bills to their voters their financial supporters also. What will the price be at the end of it? It will be our children our youth a calamity. Be afflicted by shame. Thank you Mr Speaker.]"